KOMISSION PÄÄTÖS,
tehty 8 päivänä kesäkuuta 1998,
Italian esittämän suunnitelman hyväksymisestä klassisen sikaruton hävittämiseksi luonnonvaraisista sioista Varesen maakunnassa (tiedoksiannettu numerolla K(1998) 1491) (Ainoastaan italiankielinen teksti on todistusvoimainen) (ETA:n kannalta merkityksellinen teksti) (98/399/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 a artiklan 3 kohdan,
sekä katsoo, että
klassista sikaruttoa on esiintynyt luonnonvaraisissa sioissa joillakin Varesen maakunnan alueilla Italiassa,
Italian viranomaiset ovat esittäneet suuunnitelman taudin hävittämiseksi,
esitettyä suunnitelmaa on tarkasteltu, ja sen on havaittu noudattavan direktiivin 80/217/ETY säännöksiä, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Italian esittämä suunnitelma klassisen sikaruton hävittämiseksi luonnonvaraisista sioista Varesen maakunnassa.
2 artikla
Italian on saatettava tarvittavat lait, asetukset ja hallinnolliset määräykset 1 artiklassa tarkoitetun suunnitelman täytäntöönpanemiseksi.
3 artikla
Tämä päätös on osoitettu Italialle.
Tehty Brysselissä 8 päivänä kesäkuuta 1998.